Det er den nye betonbro ved Øster Doense, der er årsag til de aflyste tog. Broen skal erstatte den gamle jernbaneoverskæring. Banedanmark har arbejdet på den nye bro siden december 2011, og nu skal de gamle jernbanespor fjernes, og broen skal skubbes på plads. Arbejdet foregår i perioden fra d. 20. oktober til d. 28. oktober, og i den periode kører der ingen tog mellem Aalborg og Hobro. I stedet indsætter DSB ti togbusser på strækningen. De rejsende kan i perioden forvente forsinkelser på op til 50 minutter mellem Aarhus og Frederikshavn. Banedanmark håber på, at den nye overkørsel i Øster Doense på længere sigt vil kunne øge togenes hastighed på strækningen. Den nye bro er 34 meter lang, 13,5 meter bred og vejer 2000 tons tung.
Det har ikke været let at være togrejsende i Nordjylland den seneste tid, men prøvelserne er tilsyneladende ikke slut. Fra d. 20. - d. 28. oktober kører der ingen tog mellem Aalborg og Hobro.